

VLADA REPUBLIKE HRVATSKE

Zagreb, 2. prosinca 2021.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ured predsjednika Vlade Republike Hrvatske |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Informacija o namjeri potpisivanja Zajedničke deklaracije o europskoj perspektivi Ukrajine |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*PRIJEDLOG*

Na temelju članka 31. stavka 3. Zakona o Vladi Republike Hrvatske (Narodne novine, br. 150/11, 119/14, 93/16 i 116/18), Vlada Republike Hrvatske je na sjednici održanoj \_\_\_\_\_\_\_\_\_\_ 2021. donijela

**ZAKLJUČAK**

Prima se na znanje Informacija o namjeri potpisivanja Zajedničke deklaracije o europskoj perspektivi Ukrajine, koju će potpisati predsjednik Vlade Republike Hrvatske mr. sc. Andrej Plenković i predsjednik Ukrajine Volodymyr Zelenskyy, 8. prosinca 2021. u Kijevu, Ukrajina.

KLASA:

URBROJ:

Zagreb, \_\_\_\_\_ 2021.

PREDSJEDNIK

 mr. sc. Andrej Plenković

OBRAZLOŽENJE

Predsjednik Vlade Republike Hrvatske mr. sc. Andrej Plenković boravit će 8. i 9. prosinca 2021. u posjetu Ukrajini, tijekom kojeg će s predsjednikom Ukrajine Volodymyrom Zelenskyym potpisati Zajedničku deklaraciju o europskoj perspektivi Ukrajine.

Zajedničkom deklaracijom se potvrđuje kako je sigurna, stabilna i prosperitetna Ukrajina od strateškog interesa za sve građane Ukrajine, širu regiju i Europsku uniju. Osobito se naglašava snažna potpora međunarodnopravnom poretku utemeljenom na nepovredivosti međunarodnih granica.

U Zajedničkoj deklaraciji se prepoznaje i pozdravlja napredak koji je Ukrajina postigla u provedbi Sporazuma o pridruživanju između Europske unije i Ukrajine.

Osobito se naglašava spremnost Ukrajine i njenog vodstva da nastave s naporima na reformskom putu, osobito na području pravosuđa i unutarnjih poslova, borbe protiv korupcije i vladavine prava.

Također se pozdravlja namjera Ukrajine da u budućnosti podnese zahtjev za članstvo u EU nakon provedbe Sporazuma o pridruživanju između Europske unije i Ukrajine te pod uvjetom da se Kopenhaški kriteriji u potpunosti ispune.

Predlaže se donošenje Zaključka kojim se prima na znanje Informacija o namjeri potpisivanja Zajedničke deklaracije o europskoj perspektivi Ukrajine.